सीएम पर फैसला चुनाव के बाद : भट्ठल
पूर्व सीएमराजेंद्र कौर भट्ठल ने कहा है कि मुख्यमंत्री पर फैसला हाईकमान तय करेगी। लवली युनिवर्सिटी के कार्यक्रम में जाने से पहले फगवाड़ा में पीपीसीसी सचिव गुरबचन वालिया के निवास पर प्रैस से बातचीत में उन्होंने कहा कि हमारा एक ही मिशन है 2017 में कैप्टन अमरेन्द्र सिंह की अगुवाई में कांग्रेस पार्टी को जीत दिलाना है। पंजाब में बीएसपी के साथ गठबंधन हो सकता है, इसके लिए प्रयास जारी है।
पार्टी चुनाव में जीत के लिए इस बार कोई रिस्क नहीं लेना चाहते। भट्ठल ने कहा कि सुखपाल सिंह खैहरा का आप में जाना दुख की बात है। इसके पार्टी को कोई फर्क नहीं पड़ने वाला। आप का सूबे में सरकार बनाने का सपना कभी पूरा नहीं होगा। केजरीवाल की सरकार दिल्ली में फेल हाे चुकी है। बादल साहब की याददाश्त कमजोर हो चुकी है वो कहते थे पंजाब के लिए पीएम मोदी नोटों के ट्रक भेजेंगे पर मोदी पंजाब की ओर देखा भी नहीं। मोदी ने काला धन देश में लाने का झांसा दे लोगों से वोट तो ले लिए लेकिन पंजाब को कोई पैसा भी नहीं दिया। बादल साहब अकसर कहते थे यूपीए सरकार पंजाब से भेदभाव कर रही है। लेकिन अब वो मोदी के खिलाफ कुछ नहीं बोल रहे। भट्ठल ने फगवाड़ा में गुटबाजी को लेकर कहा कि कांग्रेस एक बड़ी पार्टी है। हक मांगना सब का अधिकार है। अगर कोई नाराज है तो बातचीत की जाएगा। अगर फगवाड़ा में अलग-अलग नेताओं की अगुवाई में धरने दिए जा रहे है तो यह एक हल्दी कंपीटीशन है। काम तो सभी पार्टी के लिए कर रहे है। जीतने वाले चेहरे को ही टिकट दी जाएगी। जल्दी ही उमीदवार शॉर्ट लिस्ट कर लिया जाएंगे। इस मौके पर तरनजीत वालिया, पूव मंत्री जोगिन्द्र सिंह मान, पूर्व जिला प्रधान हरजीत सिंह परमार, साहिल ओहरी नोनी पार्टी वर्करज उपस्थित थे।
bho_Deva hin_Deva hin_Deva